Vrou se liggaam by PE in see gevindCape Recife (Foto: Nelson Mandelabaai-toerisme) Die polisie in Humewood in Gqeberha (Port Elizabeth) doen ŉ geregtelike doodsondersoek ná ŉ vrou se liggaam Donderdag in die see gevind is. “ŉ Gesin wat op die strand gestap het, het die liggaam in die water by Cape Recife opgemerk,” sê kapt. Sandra Janse Van Rensburg, woordvoerder van die polisie. Polisieduikers het die vrou se liggaam uit die water gehaal. Die vrou het slegs ŉ bra aangehad en is vermoedelik tussen 50 en 55 jaar oud. Daar was nie enige sigbare beserings aan haar lyf nie. “Die oorsaak van haar dood sal met ŉ nadoodse ondersoek bepaal word.” Enigiemand met verdere inligting word versoek om SAPD Humewood te kontak by 041 504 5019/20.